Official Journal L 260 , 12/09/1986 P. 0008 - 0009



KOMISJONI MÄÄRUS (EMÜ) nr 2811/86, 11. september 1986, millega muudetakse seemnesektorit käsitlevaid määrusi (EMÜ) nr 1665/72, (EMÜ) nr 3083/73, (EMÜ) nr 1546/75, (EMÜ) nr 2514/78 ja (EMÜ) nr 1117/79 EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta,1 viimati muudetud määrusega (EMÜ) nr 1355/86,2 eriti selle artikli 3 lõiget 5, artikli 3a lõiget 4, artikli 4 lõiget 2, artikli 6 lõiget 5 ja artiklit 9, võttes arvesse nõukogu 11. juuni 1985. aasta määrust (EMÜ) nr 1676/85 ühise põllumajanduspoliitika raames kohaldatava arvestusühiku väärtuse ja ümberarvestuskursside kohta,3 eriti selle artiklit 5, ning arvestades, et: nõukogu määrusega (EMÜ) nr 1355/86 on muudetud määrust (EMÜ) nr 2358/71, lisades seemneturu ühise korraldusega reguleeritud toodete hulka seemneks ettenähtud hübriidsorgo ja kehtestades nimetatud toote suhtes hübriidmaisi puhul kohaldatava võrdlushindade süsteemi; ühinemisakti artiklite 106 ja 300 alusel tuleb määruse (EMÜ) nr 2358/71 artiklis 3 nimetatud abi anda Hispaanias ja Portugalis toodetud seemnete puhul; tuleks määrata kindlaks 1985/86. majandusaasta puhul antava abi rakendusjuht; rakendusjuhu kuupäevana tuleks käsitada 1. märtsi 1986; nõukogu 25. veebruari 1986. aasta määrusega (EMÜ) nr 465/86 (milles määratakse kindlaks Hispaanias ja Portugalis 1985/86., 1986/87. ja 1987/88. majandusaastal seemnesektoris kohaldatavad abisummad)4 ei ole ette nähtud abi 1985/86. majandusaastal Portugalis koristatud seemnete puhul; nõukogu 30. juuli 1968. aasta määrus (EMÜ) nr 1134/68 (milles sätestatakse ühise põllumajanduspoliitika raames kasutatava arvestusühiku väärtuse muutmistingimusi käsitleva määruse (EMÜ) nr 653/68 rakenduseeskirjad)5 on tunnistatud määrusega (EMÜ) nr 1675/85 kehtetuks; seepärast tuleks muuta järgmisi komisjoni määrusi: - 28. juuli 1972. aasta määrus (EMÜ) nr 1665/72 seemneks ettenähtud hübriidmaisi piiril kehtivate vabade pakkumishindade ja tasakaalustusmaksu kindlaksmääramise üksikasjalike eeskirjade kohta,6 - 14. novembri 1973. aasta määrus (EMÜ) nr 3083/73 seemneturu ühist korraldust käsitleva määruse (EMÜ) nr 2358/71 rakendamiseks vajaliku teabe edastamise kohta,7 viimati muudetud määrusega (EMÜ) nr 1377/79,8 - 18. juuni 1975. aasta määrus (EMÜ) nr 1546/75, millega määratletakse juht, mil tuleb maksta abi seemne puhul,9 - 26. oktoobri 1978. aasta määrus (EMÜ) nr 2514/78 kolmandates riikides seemnekasvatust käsitlevate lepingute registreerimise kohta liikmesriikides,10 - 6. juuni 1979. aasta määrus (EMÜ) nr 1117/79, milles määratletakse impordilitsentside süsteemi kuuluvad seemnesektori tooted;11 käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määrust (EMÜ) nr 1665/72 muudetakse järgmiselt. 1.1. Määruse pealkirja lisatakse sõnade "seemneks ettenähtud hübriidmaisi" järele järgmised sõnad: "ja seemneks ettenähtud hübriidsorgo". 1.2. Artiklisse 4 lisatakse sõna "hübriidmaisi" järele järgmised sõnad: "ja hübriidsorgo". 2. Määrust (EMÜ) nr 3083/73 muudetakse järgmiselt. 2.1. Ainsasse artiklisse lisatakse sõnade "seemneks ettenähtud hübriidmaisi" järele järgmised sõnad: "ja seemneks ettenähtud hübriidsorgo". 2.2. Lisa punktidesse 10 ja 11 lisatakse sõna "hübriidmais" järele järgmised sõnad: "ja hübriidsorgo". 2.3. Märkuse nr 9 esimesse taandesse lisatakse sõna "hübriidmais" järele järgmised sõnad: "ja hübriidsorgo". 3. Määruse (EMÜ) nr 1546/75 artikkel 1 asendatakse järgmisega: "Artikkel 1 Juhuna määruse (EMÜ) nr 1676/85 artiklis 5 määratletud tähenduses, mil tuleb maksta abi seemne puhul, käsitatakse iga majandusaasta algusele järgnevat 1. augustit. 1985/86. majandusaasta puhul käsitatakse juhuna, mil tuleb maksta abi Hispaanias koristatud seemne puhul, 1. märtsi 1986." 4. Määruse (EMÜ) nr 2514/78 lisas lisatakse punkti 7 järgmised sõnad: "ja hübriidsorgo". 5. Määruse (EMÜ) nr 1117/79 artiklis 1 esitatud tabelisse lisatakse järgmine: "10.07 C. Sorgo: I. hübriidid seemneks". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. juulist 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. september 1986 Komisjoni nimel asepresident Frans Andriessen 1 EÜT L 246, 5.11.1971, lk 1. 2 EÜT L 118, 7.5.1986, lk 1. 3 EÜT L 164, 24.6.1985, lk 1. 4 EÜT L 53, 1.3.1986, lk 20. 5 EÜT L 188, 1.8.1968, lk 1. 6 EÜT L 175, 2.8.1972, lk 40. 7 EÜT L 314, 15.11.1973, lk 20. 8 EÜT L 166, 4.7.1979, lk 6. 9 EÜT L 157, 19.6.1975, lk 14. 10 EÜT L 301, 28.10.1978, lk 10. 11 EÜT L 139, 7.6.1979, lk 11.